ddrg/super_eurlex huggingface dataset:
96/166/EY: Komission päätös, tehty 12 päivänä helmikuuta 1996, luettelosta kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn päätöksen 94/278/EY muuttamisesta (ETA:n kannalta merkityksellinen teksti)



Virallinen lehti nro L 039 , 17/02/1996 s. 0025 - 0025



KOMISSION PÄÄTÖS, tehty 12 päivänä helmikuuta 1996, luettelosta kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn päätöksen 94/278/EY muuttamisesta (ETA:n kannalta merkityksellinen teksti) (96/166/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset 17 päivänä joulukuuta 1992 annetun neuvoston direktiivin 92/118/ETY (1), sellaisena kuin se on viimeksi muutettuna komission päätöksellä 96/103/EY (2), ja erityisesti sen 10 artiklan 2 kohdan a alakohdan, sekä katsoo, että komission päätöksessä 94/278/EY (3), sellaisena kuin se on viimeksi muutettuna päätöksellä 95/444/EY (4), vahvistetaan luettelo kolmansista maista, joista jäsenvaltiot sallivat tiettyjen direktiivissä 92/118/ETY tarkoitettujen tuotteiden tuonnin, muiden tuotteiden lisäksi tähän luetteloon sisältyy luettelot kolmansista maista, joista jäsenvaltiot sallivat kalajauheen ja muista merieläimistä kuin nisäkkäistä valmistettavat eläinten jauheet, sekä etanat ja sammakonreidet, Seychellien, Perun ja Argentiinan esittämien pyyntöjen seurauksena on aiheellista lisätä Seychellit kalajauheen ja muiden jauheiden luetteloon, Peru ja Argentiina etanoiden luetteloon ja Argentiina sammakonreisien luetteloon, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 94/278/EY liite seuraavasti: 1. Lisätään II osan B kohtaan seuraava rivi ISO-koodin aakkosjärjestyksen mukaisesti: "(SC) Seychellit" 2. Lisätään XI osaan seuraava rivi ISO-koodin aakkosjärjestyksen mukaisesti: "(AR) Argentiina" "(PE) Peru" 3. Lisätään XII osaan seuraava rivi ISO-koodin aakkosjärjestyksen mukaisesti: "(AR) Argentiina". 2 artikla Tämä päätös on osoitettu kaikille jäsenvaltioille. Tehty Brysselissä 12 päivänä helmikuuta 1996. Komission puolesta Franz FISCHLER Komission jäsen (1) EYVL N:o L 62, 15.3.1993, s. 49 (2) EYVL N:o L 24, 31.1.1996, s. 28 (3) EYVL N:o L 120, 11.5.1994, s. 44 (4) EYVL N:o L 258, 28.10.1995, s. 67
96/164/EY: Komission päätös, tehty 7 päivänä helmikuuta 1996, yhteisön kokeiden ja testien suorittamisesta tiettyjen lajien lisäys- ja taimiaineistoilla neuvoston direktiivin 92/34/ETY 20 artiklan 2 kohdan mukaisesti



Virallinen lehti nro L 039 , 17/02/1996 s. 0023 - 0023



KOMISSION PÄÄTÖS, tehty 7 päivänä helmikuuta 1996, yhteisön kokeiden ja testien suorittamisesta tiettyjen lajien lisäys- ja taimiaineistoilla neuvoston direktiivin 92/34/ETY 20 artiklan 2 kohdan mukaisesti (96/164/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmäntuotantoon tarkoitettujen hedelmäkasvien ja niiden lisäysaineston pitämisestä kaupan 28 päivänä huhtikuuta 1992 annetun neuvoston direktiivin 92/34/ETY (1), sellaisena kuin se on viimeksi muutettuna komission päätöksellä 95/26/EY (2), ja erityisesti sen 20 artiklan 2 kohdan, sekä katsoo, että kokeita tai tarvittaessa testejä on suoritettava näytteille mainitun direktiivin mukaisesti jäsenvaltioissa sen varmistamiseksi, että mainitussa direktiivissä lueteltujen sukujen ja lajien hedelmäkasvien lisäys- ja taimiaineistot ovat mainitun direktiivin vaatimusten ja edellytysten mukaiset, tämän vuoksi on tarpeen erityisesti kyseisen direktiivin täytäntöönpanon alkuvaiheessa varmistaa, että kokeisiin ja testeihin otetut näytteet edustavat riittävästi koko yhteisössä tuotettuja eri alkuperiä ainakin tiettyjen kasvilajien osalta, sen vuoksi on tarpeen suorittaa yhteisön kokeita ja testejä vuonna 1996 mansikoiden ja herukoiden lisäys- ja taimiaineistolla, kyseisiä kokeita ja testejä käytetään ensi tilassa näiden lajien lisäys- ja taimiaineistojen teknisten tarkastusmenetelmien yhdenmukaistamiseen, ja tässä päätöksessä määrätyt toimenpiteet ovat hedelmäkasvisukuihin ja -lajeihin kuuluvia taimia ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisön kokeita ja testejä on suoritettava vuonna 1996 lajin Fragaria × ananassa ja suvun Ribes lisäys- ja taimiaineistolle. 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä helmikuuta 1996. Komission puolesta Franz FISCHLER Komission jäsen (1) EYVL N:o L 157, 10.6.1992, s. 10 (2) EYVL N:o L 36, 16.2.1995, s. 36
96/160/EY: Komission päätös, tehty 8 päivänä helmikuuta 1996, ympäristöalan neuvoa-antavan yleisfoorumin jäsenten nimeämisestä (ETA:n kannalta merkityksellinen teksti)



Virallinen lehti nro L 037 , 15/02/1996 s. 0033 - 0033



KOMISSION PÄÄTÖS, tehty 8 päivänä helmikuuta 1996, ympäristöalan neuvoa-antavan yleisfoorumin jäsenten nimeämisestä (ETA:n kannalta merkityksellinen teksti) (96/160/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon ympäristöalan neuvoa-antavan yleisfoorumin perustamisesta 7 päivänä joulukuuta 1993 tehdyn komission päätöksen 93/701/EY (1) ja erityisesti sen 4 artiklan, sekä katsoo, että edellä mainitun komission päätöksen mukaisesti perustetussa ympäristöalan neuvoa-antavassa yleisfoorumissa on päätöksen 3 artiklan mukaisesti 32 jäsentä, ainoastaan 31 jäsentä nimettiin 7 päivänä joulukuuta 1993 yhden ehdokkaan ilmoitettua myöhäisessä vaiheessa kieltäytyvänsä jäsenyydestä, joten yksi jäsen on nimettävä koko kolmen vuoden toimikaudeksi, ja herra Livanos ja herra Schimmelbusch ovat eronneet tehtävistään, ja heidän tilalleen on nimettävä uudet jäsenet jäljellä olevan toimikauden ajaksi, ON TEHNYT SEURAAVAN PÄÄTÖKSEN: Ainoa artikla Nimetään ympäristöalan neuvoa-antavan yleisfoorumin jäseniksi seuraavat henkilöt: - Kerstin Lövgren - Pekka E. Kauppi - Jacques Kummer Kerstin Lövgren nimetään koko toimikaudeksi (eli kolmeksi vuodeksi tämän päätöksen tekopäivästä). Pekka E. Kauppi ja Jacques Kummer nimetään 7 päivään joulukuuta 1996. Tehty Brysselissä 8 päivänä helmikuuta 1996. Komission puolesta Ritt BJERREGAARD Komission jäsen (1) EYVL N:o L 328, 29.12.1993, s. 53
96/156/EY: Komission päätös, tehty 24 päivänä marraskuuta 1995, vuoden 1995 ohjelman elintarvikeavun kokonaismäärien muuttamisesta



Virallinen lehti nro L 036 , 14/02/1996 s. 0037 - 0037



KOMISSION PÄÄTÖS, tehty 24 päivänä marraskuuta 1995, vuoden 1995 ohjelman elintarvikeavun kokonaismäärien muuttamisesta (96/156/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikeapupolitiikasta ja elintarvikeavun hallinnosta 22 päivänä joulukuuta 1986 annetun neuvoston asetuksen (ETY) N:o 3972/86 (1), sellaisena kuin se on viimeksi muutettuna asetuksella (ETY) N:o 1930/90 (2), ja erityisesti sen 5 artiklan, sekä katsoo, että komission päätöksessä 95/371/EY (3) on vahvistettu luettelo tuotteista, joita toimitetaan vuoden 1995 elintarvikeapuna; tätä päätöstä tehdessään komissiolla ei ole ollut käytettävissään tiettyjä vuoden 1995 viitetuotteiden myöntämistarvetta koskevia oleellisia tietoja, tämän vuoksi olisi muutettava päätöksessä 95/371/EY ehdotettujen kokonaismäärien vahvistamisessa käytettyjen tuotteiden määriä, jotta ne vastaisivat paremmin kehitysmaiden tarpeita, ja tässä päätöksessä määrätyt toimenpiteet ovat elintarvikeapukomitean lausunnon mukaiset, ON PÄÄTTÄNYT SEURAAVAA: Ainoa artikla 1. Vuoden 1995 elintarvikeohjelmassa toimitettavien palkokasvien kokonaismääräksi vahvistetaan 80 000 tonnia. 2. Vuoden 1995 elintarvikeohjelmassa toimitettavien muiden tuotteiden rahoitukseen myönnettäväksi määräksi vahvistetaan 43 170 000 ecua. Tehty Brysselissä 24 päivänä marraskuuta 1995. Komission puolesta João DE DEUS PINHEIRO Komission jäsen (1) EYVL N:o L 370, 30.12.1986, s. 1 ja oikaisu, EYVL N:o L 42, 12.2.1987 (2) EYVL N:o L 174, 7.7.1990, s. 6 (3) EYVL N:o L 220, 16.9.1995, s. 20
96/147/EY: Neuvoston päätös, tehty 22 päivänä tammikuuta 1996, Euroopan talousyhteisön ja Islannin tasavallan välisen sopimuksen lisäpöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi



Virallinen lehti nro L 034 , 13/02/1996 s. 0033 - 0033



NEUVOSTON PÄÄTÖS, tehty 22 päivänä tammikuuta 1996, Euroopan talousyhteisön ja Islannin tasavallan välisen sopimuksen lisäpöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi (96/147/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan ja 228 artiklan 2 kohdan ensimmäisen virkkeen, ottaa huomioon komission ehdotuksen, sekä katsoo, että komissio on neuvotellut yhteisön puolesta Euroopan talousyhteisön ja Islannin tasavallan välisen, Brysselissä 22 päivänä heinäkuuta 1972 allekirjoitetun sopimuksen (1) lisäpöytäkirjan Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen huomioon ottamiseksi, ja on tarpeen hyväksyä tämä lisäpöytäkirja, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Islannin tasavallan välisen sopimuksen lisäpöytäkirja Itävallan tasavallan, Suomen tasavallan ja Ruotsin kuningaskunnan yhteisöön liittymisen vuoksi. Lisäpöytäkirjan teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa lisäpöytäkirja yhteisöä sitovasti. Tehty Brysselissä 22 päivänä tammikuuta 1996. Neuvoston puolesta L. DINI Puheenjohtaja (1) EYVL N:o L 301, 31.12.1972, s. 3
96/206/EHTY, EY: Neuvoston ja komission päätös, tehty 22 päivänä joulukuuta 1995, Euroopan yhteisön ja Euroopan hiili- ja teräsyhteisön sekä Israelin valtion välisen kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta



Virallinen lehti nro L 071 , 20/03/1996 s. 0001 - 0001



NEUVOSTON JA KOMISSION PÄÄTÖS, tehty 22 päivänä joulukuuta 1995, Euroopan yhteisön ja Euroopan hiili- ja teräsyhteisön sekä Israelin valtion välisen kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta (96/206/EHTY, EY) EUROOPAN UNIONIN NEUVOSTO ja EUROOPAN YHTEISÖJEN KOMISSIO, jotka ottavat huomioon Euroopan hiili- ja teräsyhteisön perustamissopimuksen ja erityisesti sen 95 artiklan, ottavat huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottavat huomioon Euroopan parlamentin lausunnon (1), ovat kuulleet neuvoa-antavaa komiteaa ja saaneet neuvoston yksimielisen puoltavan lausunnon, sekä katsovat, että siihen saakka, kunnes Brysselissä 20 päivänä marraskuuta 1995 allekirjoitettu Euro-Välimeri-sopimus Euroopan yhteisöjen ja muiden jäsenvaltioiden sekä Israelin valtion välisestä assosioinnista tulee voimaan, on tarpeen hyväksyä Euroopan yhteisön ja Euroopan hiili- ja teräsyhteisön sekä Israelin valtion välinen kauppaa ja kaupan liitännäistoimenpiteitä koskeva väliaikainen sopimus, OVAT PÄÄTTÄNEET SEURAAVAA: 1 artikla Hyväksytään Euroopan yhteisön ja Euroopan hiili- ja teräsyhteisön sekä Israelin valtion välinen kauppaa ja kaupan liitännäistoimenpiteitä koskeva väliaikainen sopimus sekä siihen kuuluvat liitteet, pöytäkirjat, kirjeenvaihto ja julistukset Euroopan yhteisön ja Euroopan hiili- ja teräsyhteisön puolesta. Ensimmäisessä kohdassa tarkoitetut tekstit ovat tämän päätöksen liitteenä. 2 artikla Neuvoston puheenjohtaja antaa väliaikaisen sopimuksen 40 artiklan mukaisen ilmoituksen Euroopan yhteisön puolesta. Komission puheenjohtaja antaa ilmoituksen kyseisen asiakirjan Euroopan hiili- ja teräsyhteisön puolesta (2). Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja Komission puolesta J. SANTER Puheenjohtaja (1) EYVL N:o C 17, 22.1.1996 (2) Ks. tämän virallisen lehden sivu 148.
96/205/EY: Neuvoston päätös, tehty 20 päivänä marraskuuta 1995, Euroopan yhteisön ja sen jäsenvaltioiden sekä eteläisten yhteismarkkinoiden ja sen osapuolina olevien valtioiden välisen yhteistyötä koskevan alueidenvälisen puitesopimuksen tiettyjen määräysten väliaikaisesta soveltamisesta



Virallinen lehti nro L 069 , 19/03/1996 s. 0001 - 0001



NEUVOSTON PÄÄTÖS, tehty 20 päivänä marraskuuta 1995, Euroopan yhteisön ja sen jäsenvaltioiden sekä eteläisten yhteismarkkinoiden ja sen osapuolina olevien valtioiden välisen yhteistyötä koskevan alueidenvälisen puitesopimuksen tiettyjen määräysten väliaikaisesta soveltamisesta (1) (96/205/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon komission ehdotuksen, sekä katsoo, että yhteisö ja eteläiset yhteismarkkinat (Mercosur) ovat sitoutuneet antamaan yksityiskohtaiset säännöt Europaan yhteisön ja sen jäsenvaltioiden sekä eteläisten yhteismarkkinoiden ja sen osapuolina olevien valtioiden välistä yhteistyötä koskevan alueidenvälisen puitesopimuksen, sopimuspuolten välistä kaupallista yhteistyötä sekä tätä yhteistyötä varten määrättyä toimielinten perusrakennetta koskevien tiettyjen määräysten pikaiseksi soveltamiseksi, ja odotettaessa sopimuksen voimaantuloa varten tarvittavien menettelyjen loppuun saattamista näiden määräysten väliaikaisella soveltamisella myötävaikutetaan yhteisön ja Mercosurin välisten tiiviimpien kaupallisten siteiden edistämiseen, ON PÄÄTTÄNYT SEURAAVAA: 1 artikla Hyväksytään yhteisön puolesta yhteisön ja Mercosurin välinen kirjeenvaihto, jossa määrätään Euroopan yhteisön ja sen jäsenvaltioiden sekä eteläisten yhteismarkkinoiden ja sen osapuolina olevien valtioiden välisen yhteistyötä koskevan alueidenvälisen puitesopimuksen tiettyjen määräysten väliaikaisesta soveltamisesta. Kirjeenvaihdon teksti on tämän päätöksen liitteenä. 2 artikla Komissio edustaa yhteisöä elimissä, joista määrätään sopimuksen 27 ja 29 artiklassa. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 20 päivänä marraskuuta 1995. Neuvoston puolesta J. SOLANA Puheenjohtaja (1) Yhteistyötä koskeva alueidenvälinen puitesopimus Euroopan yhteisön ja sen jäsenvaltioiden sekä eteläisten yhteismarkkinoiden ja sen osapuolina olevien valtioiden välillä on allekirjoitettu edellyttäen, että se tehdään Madridissa 15 ja 31 päivän joulukuuta 1995 välisenä aikana.
96/208/EY: Neuvoston päätös, tehty 11 päivänä maaliskuuta 1996, yhteisön ennakkotarkkailun käyttöönotosta tietyistä kolmansista maista peräisin olevien tiettyjen EHTY:n ja EY:n perustamissopimusten alaan kuuluvien rauta- ja terästuotteiden tuonnin osalta annetun komission asetuksen (EY) N:o 2914/95 vahvistamisesta



Virallinen lehti nro L 068 , 19/03/1996 s. 0029 - 0029



NEUVOSTON PÄÄTÖS, tehty 11 päivänä maaliskuuta 1996, yhteisön ennakkotarkkailun käyttöönotosta tietyistä kolmansista maista peräisin olevien tiettyjen EHTY:n ja EY:n perustamissopimusten alaan kuuluvien rauta- ja terästuotteiden tuonnin osalta annetun komission asetuksen (EY) N:o 2914/95 vahvistamisesta (96/208/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon tuontiin sovellettavasta yhteisestä järjestelmästä ja asetuksen (EY) N:o 518/94 kumoamisesta 22 päivänä joulukuuta 1994 annetun neuvoston asetuksen (EY) N:o 3285/94 16 artiklan 8 kohdan (1), sekä katsoo, että komissio toteutti asetuksella (EY) N:o 2914/95 (2) toimenpiteet, joilla otetaan käyttöön yhteisön ennakkotarkkailu tietyistä kolmansista maista peräisin olevien tiettyjen EHTY:n ja EY:n perustamissopimusten alaan kuuluvien rauta- ja terästuotteiden osalta, yksi jäsenvaltio saattoi komission tekemän päätöksen uudelleen neuvoston käsiteltäväksi asetuksen (EY) N:o 3285/94 16 artiklan 7 ja 8 kohdassa säädetyn menettelyn mukaisesti, ja on tutustunut komission asetuksen (EY) N:o 2914/95 perusteluihin, ON PÄÄTTÄNYT SEURAAVAA: 1 artikla Vahvistetaan yhteisön ennakkotarkkailun käyttöönotosta tietyistä kolmansista maista peräisin olevien tiettyjen EHTY:n ja EY:n perustamissopimusten alaan kuuluvien rauta- ja terästuotteiden tuonnin osalta 18 päivänä joulukuuta 1995 annettu komission asetus (EY) N:o 2914/95. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 11 päivänä maaliskuuta 1996. Neuvoston puolesta L. DINI Puheenjohtaja (1) EYVL N:o 349, 31.12.19994, s. 53, asetus sellaisena kuin se on muutettuna asetuksella (EY) N:o 139/96 (EYVL N:o L 21, 27.1.1996, s. 7). (2) EYVL N:o L 305, 19.12.1995, s. 23
96/203/EY: Komission päätös, tehty 4 päivänä maaliskuuta 1996, määräaikaisen kokeen järjestämisestä rehukasvien siementen pitämisestä kaupan annetun neuvoston direktiivin 66/401/ETY mukaisesti erän enimmäispainon nostamiseksi tehdyn komission päätöksen 92/195/ETY muuttamisesta



Virallinen lehti nro L 065 , 15/03/1996 s. 0041 - 0041



KOMISSION PÄÄTÖS, tehty 4 päivänä maaliskuuta 1996, määräaikaisen kokeen järjestämisestä rehukasvien siementen pitämisestä kaupan annetun neuvoston direktiivin 66/401/ETY mukaisesti erän enimmäispainon nostamiseksi tehdyn komission päätöksen 92/195/ETY muuttamisesta (96/203/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 13 a artiklan, sekä katsoo, että direktiivin 66/401/ETY säännöksissä vahvistetaan erien enimmäispaino siemeniä tarkastettaessa, siementen kaupan pitämisen käytäntöjen kehittyminen ja erityisesti siementen kuljetusmenetelmät, irtotavaralähetykset mukaan luettuna, edellyttävät erien enimmäispainon nostamista, tavanomainen kansainvälinen käytöntö sallii menettelytavat, jotka mahdollistavat erien enimmäispainon nostamisen tiettyjen lajien osalta, määräaikaisen kokeen järjestämisestä rehukasvien siementen pitämisestä kaupan annetun neuvoston direktiivin 66/401/ETY mukaisesti erän enimmäispainon nostamiseksi tehdyssä komission päätöksessä 92/195/ETY (2) määrättiin määräaikaisen kokeen järjestämisestä erityisin edellytyksin parempien ratkaisujen löytämiseksi nykyisiin säännöksiin, joiden mukaan erän enimmäispaino nyt määräytyy, kyseinen koe päättyi 31 päivänä joulukuuta 1995, lupiinin (Lupinus sp.), herneen (Pisum sativum) ja virnan (Vicia sp.) osalta kyseisen kokeen tuloksia voidaan pitää lopullisina, tavanomainen kansainvälinen käytäntö sallii menettelytavat, jotka mahdollistavat erien enimmäispainon nostamisen tiettyjen muiden heinäkasvien ja palkokasvien kuin lupiinin (Lupinus sp.), herneen (Pisum sativum) ja virnan (Vicia sp.) osalta, kokeesta saatujen kokemusten perusteella vaikuttaa suotavalta jatkaa sitä osittain 1 päivään maaliskuuta 1999, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöstä 92/195/ETY seuraavasti: 1. Poistetaan 2 artiklan 2 kohta. 2. Korvataan 3 artiklan 3 kohdassa päivämäärä "31 päivänä joulukuuta 1995" päivämäärällä "1 päivänä maaliskuuta 1999". 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä maaliskuuta 1996. Komission puolesta Franz FISCHLER Komission jäsen (1) EYVL N:o 125, 11.7.1966, s. 2298/66 (2) EYVL N:o L 88, 3.4.1992, s. 59
96/194/EY: Komission päätös, tehty 4 päivänä maaliskuuta 1996, tiettyjen sitovien tariffitietojen voimassaolosta (Ainoastaan saksankielinen teksti on todistusvoimainen)



Virallinen lehti nro L 062 , 13/03/1996 s. 0020 - 0021



KOMISSION PÄÄTÖS, tehty 4 päivänä maaliskuuta 1996, tiettyjen sitovien tariffitietojen voimassaolosta (Ainoastaan saksankielinen teksti on todistusvoimainen) (96/194/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) ja erityisesti sen 12 artiklan 5 kohdan c alakohdan ja 249 artiklan 4 kohdan, ottaa huomioon tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (2), sellaisena kuin se on viimeksi muutettuna asetuksella (EY) N:o 1762/95 (3), ja erityisesti sen 9 artiklan, sekä katsoo, että silloin kuin sitovat tariffitiedot, joihin viitataan tämän päätöksen liitteessä, ovat ristiriidassa muiden sitovien tariffitietojen kanssa ja kun sen tariffiluokittelut ovat ristiriidassa yhdistetyn tullinimikkeistön yleisten tulkintasääntöjen kanssa, jotka on vahvistettu tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (4) liitteessä I olevassa I osan I.A osastossa, sellaisena kuin se on viimeksi muutettuna komission asetuksella (EY) N:o 336/96 (5), mainittujen sitovien tariffitietojen ei tulisi olla enää voimassa ja sen vuoksi tiedot antaneiden tulliviranomaisten olisi kumottava edellä mainitut ristiriitaiset sitovat tariffitiedot niin pian kuin mahdollista ja ilmoitettava asiasta komissiolle, saaja voi tarvittaessa asetuksen (ETY) N:o 2454/93 14 artiklan 1 kohdan mukaan soveltaa tietyn määräajan sitovaa tariffitietoa, joka on lakannut olemasta voimassa, ja tässä päätöksessä säädetyt toimenpiteet ovat tullikoodeksikomitean tullitariffi- ja tilastonimikkeistöjaoston lausunnon mukaiset, ON TEHNYT TÄMÄN PÄÄTÖKSEN: 1 artikla Liitteen taulukossa olevassa sarakkeessa 1 viitatut sitovat tullitariffitiedot, jotka ovat sarakkeessa 2 mainittujen tulliviranomaisten antamia ja joiden tariffiluokittelut ovat sarakkeessa 3, on kumottava mahdollisimman pian ja viimeistään kahdentenakymmenentenäensimmäisenä päivänä sen jälkeen, kun tämä päätös on julkaistu Euroopan yhteisöjen virallisessa lehdessä. 2 artikla Tämä päätös on osoitettu Saksan liittotasavallalle. Tehty Brysselissä 4 päivänä maaliskuuta 1996. Komission puolesta Mario MONTI Komission jäsen (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1 (3) EYVL N:o L 171, 21.7.1995, s. 8 (4) EYVL N:o L 256, 7.9.1987, s. 1 (5) EYVL N:o L 49, 28.2.1996, s. 1 LIITE >TAULUKON PAIKKA>